Ég hef ekki lengur tölu á þeim ostabökkum sem ég hef útbúið og finnst alltaf gaman að finna upp á einhverju nýstárlegu . Blámygluostur og piparkökur ( eða gráðostur og piparkökur ) eru fyrirbæri sem ég var kynnt nýlega fyrir og þessi blanda kom heldur betur skemmtilega á óvart skal ég segja ykkur ! Þetta GEGGJAÐA ostabretti frá Eight Mood er frá Húsgagnahöllinni og hreinlega fullkomnaði þennan ostabakka . Bakkinn var síðan tekinn með í hitting þegar við vinahópurinn fórum á árlegu Baggalútstónleikana okkar um síðustu helgi . Fylgjendur Gotterí fá 20% afslátt af þessu dásamlega ostabretti til og með 24. desember . Þessi bakki er fullkomin jólagjöf , passlega stór og virkilega vandaður . Tveir hnífar fyrir mismunandi osta fylgja með ásamt gaffli til að stinga í ostinn og halda honum á sínum stað á meðan skorið er . Hér er því allt í einum og sama pakkanum og hægt að sitja heima í sófa og panta þessa dásemd HÉR .